# Nodiadau hyfforddwr – Modiwl: Adran 1b – Plant a phobl ifanc – Dull sy’n canolbwyntio ar y plentyn

* PowerPoint ar gyfer y modiwl
* Ap Gweithdrefnau Diogelu Cymru ar ffôn neu lechen i gyfeirio ato trwy gydol y modiwl

|  |  |  |
| --- | --- | --- |
| Sleid | Cyfeiriadau | Nodiadau |
| 1 | * Adran 1: Egwyddorion diogelu ac arfer effeithiol: plant > Egwyddorion diogelu >  **2: Dull sy’n canolbwyntio ar y plentyn** * Awgrymiadau Ymarfer: Defnyddio Dull sy’n Canolbwyntio ar y Plentyn * Awgrymiadau Ymarfer: Hwyluso Ymwneud Teuluol * Rhan 2 6. (2) Deddf Gwasanaethau Cymdeithasol a Llesiant (Cymru) 2014 | Gall hyn ddilyn o ddiwedd y modiwl **egwyddorion** diogelu. |
| 2 |  | Nodyn i'r hyfforddwr: Mae’r sleid hwn yn amlinellu’r ddeddfwriaeth sy’n gofyn am ddull sy’n canolbwyntio ar y plentyn.  Er nad yw hyn yn newydd, mae’r gweithdrefnau yn rhoi **mwy o bwyslais** ar y dull hwn o ddiogelu.  Yn ogystal, mae **Deddf Plant 1989 a 2004** yn rhoi ystyriaeth i ddymuniadau plentyn wrth benderfynu pa wasanaethau i’w darparu … a chyn gwneud penderfyniadau ynghylch pa gamau i’w cymryd i amddiffyn plant unigol. Dylai gwasanaethau ategu gofynion sy’n ymwneud â dymuniadau theimladau plant a pharchu strwythurau, diwylliant, gwreiddiau ethnig a nodweddion eraill y teulu. |
| 3 | *Gweithio gyda’n gilydd i ddiogelu pobl cyfrol 5: ymdrin ag achosion unigol i amddiffyn plant sy’n wynebu risg*  [*https://llyw.cymru/diogelu-plant-syn-wynebu-risg-o-gam-drin-neu-esgeulustod?\_ga=2.103489344.1371468820.1580562836-1561925049.1556548429*](https://llyw.cymru/diogelu-plant-syn-wynebu-risg-o-gam-drin-neu-esgeulustod?_ga=2.103489344.1371468820.1580562836-1561925049.1556548429)  Adran 1:  Egwyddorion diogelu ac arfer effeithiol: plant > Help cynnar ac atal camdriniaeth, esgeulustod and niwed > **Cyflwyno ymyriadau priodol: cyd-gynhyrchu** | Hyfforddwr i nodi: Mae hyn yn amodol ar oedran, cam datblygiad gwybyddol a lefel sgiliau cyfathrebu geiriol a dieiriau y plentyn  Mae hefyd yn hanfodol ystyried, cyhyd ag y bo’n ymarferol, barn, dymuniadau a theimladau y rhai sydd â chyfrifoldeb rhieni, aelodau o’r teulu a/neu ofalwyr a gweithwyr proffesiynol eraill sy’n ymgysylltu â’r plentyn. |
| 4 | Addaswyd o: **Gofal sy’n canolbwyntio ar y person**  [*https://www.scie.org.uk/prevention/choice/person-centred-care*](https://www.scie.org.uk/prevention/choice/person-centred-care) | Hyfforddwr i nodi: Nid yw agweddau ymarferol y gweithdrefnau – **beth** rydych chi’n ei wneud – wedi newid.  Ethos y gweithdrefnau – y **ffordd** rydych yn eu gwneud – sydd wedi newid.  Mae gofal sy’n canolbwyntio ar y person yn symud i ffwrdd o weithwyr proffesiynol yn penderfynu beth sydd orau i’r claf neu’r defnyddiwr gwasanaeth, ac yn rhoi’r person wrth wraidd y mater, fel arbenigwr ar ei brofiad ei hun.  Daw’r person, a’i deulu, lle y bo’n briodol, yn bartner cyfartal yn y broses o gynllunio ei ofal a’i gefnogaeth, gan sicrhau ei fod yn diwallu ei anghenion, nodau a chanlyniadau.  Gyda **phwyslais ar wneud gyda yn hytrach na gwneud i**, mae gofal sy’n canolbwyntio ar y person yn cael ei gynnal drwy leoliadau unigol a grŵp, gan alluogi defnyddwyr gwasanaethau i fod yn weithgar mewn perthynas â’u gofal eu hunain a’r broses o gynllunio a darparu gwasanaethau hefyd. Gall yr agwedd hon wella profiad ac ansawdd y gofal. |
| 5 | *Gweithio Gyda'n Gilydd i Ddiogelu Plant: canllaw i weithio'n rhyngasiantaethol er mwyn diogelu a hyrwyddo lles plant* – Gorffennaf 2018  <https://assets.publishing.service.gov.uk/government/uploads/system/uploads/attachment_data/file/779401/Working_Together_to_Safeguard-Children.pdf> | Nodiadau / Hyfforddwr i egluro: Er nad yw’r wybodaeth hon wedi’i rhestru’n benodol yng Ngweithdrefnau Diogelu Cymru, mae’n ddefnyddiol cael darlun llawn o’r hyn y mae plant ei eisiau.  Gofynnwyd i grwpiau o blant a phobl ifanc beth oedd yn bwysig iddyn nhw, a dyma oedd eu hymatebion. |
| 6 |
| 7 |
| 8 | Adran 1:  Egwyddorion diogelu ac arfer effeithiol: plant > Egwyddorion diogelu > 2: Dull sy’n canolbwyntio ar y plentyn > **Awgrymiadau Ymarfer: Defnyddio Dull sy’n Canolbwyntio ar y Plentyn** | Trafodaeth: Gofynnwch i’r holl gyfranogwyr feddwl am resymau pam ei bod yn bwysig defnyddio agwedd sy’n canolbwyntio ar y plentyn.  Dylai hyn yn gynnwys yr effaith ar y plentyn, y teulu, y darparwr gwasanaeth, a’r gwasanaeth.  Gellid gwneud hyn fel trafodaethau grŵp bach neu fel grŵp cyfan. Hyfforddwr i sicrhau bod y canlynol yn cael ei grybwyll: Gall methiant i ganolbwyntio ar y plentyn fel unigolyn arwain at **ymyleiddio** ei brofiadau, ei ddymuniadau a’i deimladau am ei sefyllfa. |
| 9 | Adran 1:  Egwyddorion diogelu ac arfer effeithiol: plant > Egwyddorion diogelu > 2: Dull sy’n canolbwyntio ar y plentyn  Awgrymiadau Ymarfer: Defnyddio Dull sy’n Canolbwyntio ar y Plentyn  Adran 3.2 > Penderfynu a chynadleddau amddiffyn plant cychwynnol > Cynnwys plant yn y gynhadledd > Awgrymiadau Ymarfer: Rhoi Llais i Blant a Phobl Ifanc yn y Gynhadledd |  |
| 10 | Adran 1:  Egwyddorion diogelu ac arfer effeithiol: plant > Egwyddorion diogelu > 2: Dull sy’n canolbwyntio ar y plentyn  Awgrymiadau Ymarfer: Defnyddio Dull sy’n Canolbwyntio ar y Plentyn | Hyfforddwr i nodi: **Mae’n rhaid i ymarferwyr hwyluso gallu’r plentyn i gyfranogi.**  Deall beth yw diwrnod arferol yn ei fywyd: ei **deimladau am ei ddiwrnod** a **beth yr hoffai ei newid neu i aros yr un fath**.  Gwybod **sut mae’r diwrnod yn newid** ar benwythnosau, yn y gwyliau a phryd mae gwahanol bobl yn gofalu am y plentyn. |
| 11 |  | Hyfforddwr i ymhelaethu:  * Deall canlyniadau dymunol y plentyn * Gwybod beth mae eisiau ei gyflawni a’r hyn sy’n bwysig iddo * Canfod sut mae’r plentyn yn dymuno i’w fywyd bob dydd newid. * Deall sut mae’r plentyn yn gweld y gamdriniaeth neu’r esgeulustod mae’n ei ddioddef, yr effaith, a * Deall y canlyniadau personol mae’n dymuno eu cyflawni drwy ymyrraeth broffesiynol  Hyfforddwr i ymhelaethu:  * Dylai budd pennaf y plentyn fod o’r pwys mwyaf bob amser * Sicrhau nad yw dymuniadau yn cael blaenoriaeth dros y budd diogelu gorau * Mae’n bwysig cymryd dymuniadau a theimladau’r plentyn o ddifrif * Fodd bynnag, er mai hawl y plentyn i gael ei glywed ddylai fod yn ganolog i unrhyw ddull gweithredu, dylai ei fudd gorau gael y flaenoriaeth * *Er enghraifft, efallai y bydd person ifanc sy’n dioddef camfanteisio rhywiol yn dymuno parhau i weld y sawl sy’n ei gam-drin er nad yw er budd pennaf iddynt wneud hynny* |
| 12 | Adran 1:  Egwyddorion diogelu ac arfer effeithiol: plant > Egwyddorion diogelu >  **Awgrymiadau Ymarfer: Defnyddio Dull sy’n Canolbwyntio ar y Plentyn**  <https://www.diogelu.cymru/chi/cp/c1p.p1.html> |  |
| 13 |  | Mae’r canlynol yn **ddewisol**. |
| 14 |  | Gweithgaredd/Trafodaeth ddewisol: Defnyddiwch y sleid hwn i gael trafodaeth am **urddas**.  **Sut olwg sydd ar urddas?**  Sut beth yw urddas mewn gwirionedd​:​   * Edrychwch ar yr astudiaeth achos a ddarperir isod * Sut allai hyn gael effaith negyddol ar ei hurddas?​ * Pa gamau a dulliau y gallai Jai eu defnyddio i sicrhau bod ei hurddas yn cael ei gynnal?   *Mae cynorthwy-ydd gofal iechyd benywaidd yn bwriadu ymolchi bachgen 13 oed sydd ag anableddau corfforol difrifol. Mae ‘mecanweithiau’ y weithdrefn yn syml iawn – sicrhau bod tymheredd a dyfnder y dŵr yn briodol, sicrhau bod y peiriant codi ar gyfer y bath yn gweithio ac yn cael ei ddefnyddio’n gywir, gwneud yn siwr bod urddas y bachgen yn cael ei barchu, a bod y bachgen yn lân ac yn ffres ar ddiwedd y broses. Mae’r cynorthwy-ydd gofal iechyd yn gymwys i sicrhau yr ymdrinnir â’r holl faterion hyn.*  ***Ond sut allai’r bachgen fod yn teimlo am hyn?*** *Am gael ei ymolchi gan fenyw ifanc? Bod rhywun yn ei weld yn noeth? Bod rhywun yn ei ‘drin’?* |
| 15 |  | Gweithgaredd/Trafodaeth ddewisol: **Sut olwg sydd ar barch?**  Meddyliwch am adeg pan oeddech yn blentyn neu yn eich arddegau pan oeddech **chi’n** teimlo nad oeddech yn cael eich parchu.   * Sut oeddech yn teimlo? * Beth fyddech chi wedi hoffi ei weld yn digwydd yn wahanol?   Rhowch rai enghreifftiau **ymarferol** o sut allech chi ddangos i blentyn/person ifanc eich bod yn eu parchu. |
| 16 |  | Gweithgaredd/Trafodaeth ddewisol: **Galluogi:** sicrhau bod rhywun yn gallu gwneud rhywbeth / gwneud yn bosibl i rywun wneud rhywbeth / gwneud yn bosibl i rhywbeth ddigwydd neu fodoli drwy greu’r amodau angenrheidiol.  **Grymuso:** rhoi awdurdod swyddogol i rywun neu’r rhyddid i wneud rhywbeth / rhoi awdurdod swyddogol neu gyfreithlon i rywun, neu’r rhyddid neu’r hyder i wneud rhywbeth:  **Sut olwg sydd ar alluogi a grymuso?**   * Ar eich pen eich hun, meddyliwch am amser pan wnaethoch chi newid er y gorau ​ * Beth oedd wedi eich helpu i wneud y newid hwnnw?​ * Nodwch un peth ar bob nodyn ‘post ti’ – heb roi manylion am y newid ei hun   Rhowch enghraifft ymarferol o sut allech chi alluogi unigolion i arwain y broses. |